**Татарстан Республикасы аерым закон актларына үзгәрешләр кертү, Татарстан Республикасы Бюджет кодексы аерым нигезләмәләренең гамәлдә булуын туктатып тору турында һәм 2023 елда Татарстан Республикасы бюджет системасы бюджетларын үтәү үзенчәлекләрен билгеләү хакында**

Татарстан Республикасы

Дәүләт Советы тарафыннан

2022 елның 23 декабрендә

кабул ителде

**1 статья**

Татарстан Республикасы Бюджет кодексына (Татарстан Дәүләт Советы Җыелма басмасы, 2004, № 4 – 5; 2005, № 6 (II өлеш), № 10 (I өлеш), № 12 (IV өлеш); 2006, № 6 (I өлеш), № 12 (I өлеш); 2007, № 8, № 10; 2008, № 8 (III өлеш), № 10 (I өлеш); 2009, № 7 – 8 (I өлеш), № 12 (I өлеш); 2010, № 7 (II өлеш), № 12 (I өлеш); 2011, № 8 (I өлеш), № 11 (I өлеш), № 11 (II өлеш); 2012, № 11 (I өлеш); 2013, № 7, № 10, № 11 (I өлеш); 2014, № 5, № 12 (III өлеш); 2015, № 7 (I өлеш); 2016, № 3, № 6 (III өлеш), № 9 (II өлеш); Татарстан Республикасы законнар җыелмасы, 2017, № 1 (I өлеш), № 76 (I өлеш); 2018, № 22 (I өлеш), № 78 (I өлеш); 2019, № 2 (I өлеш), № 19 (I өлеш), № 79 (I өлеш); 2020, № 51 (I өлеш), № 57 (I өлеш), № 77 (I өлеш), № 94 (I өлеш); 2021, № 20 (I өлеш), № 77 (I өлеш); 2022, № 3 (I өлеш), № 34 (I өлеш), № 49 (I өлеш), № 83 (I өлеш) түбәндәге үзгәрешләрне кертергә:

1) 9 статьяның дүртенче абзацында «Россия Федерациясе субъектлары дәүләт хакимияте закон чыгару (вәкиллекле) һәм башкарма органнарын оештыруның гомуми принциплары турында» 1999 елның 6 октябрендәге 184-ФЗ номерлы Федераль законның (алга таба – «Россия Федерациясе субъектлары дәүләт хакимияте закон чыгару (вәкиллекле) һәм башкарма органнарын оештыруның гомуми принциплары турында» Федераль законы) 263 статьясының 2 һәм 5 пунктларында күрсәтелгән» сүзләрен «Россия Федерациясе субъектларында гавами хакимият оештыруның гомуми принциплары турында» 2021 елның 21 декабрендәге 414-ФЗ номерлы Федераль законның 44 статьясындагы 1 һәм 5 өлешләрендә күрсәтелгән» сүзләренә алмаштырырга;

2) 22 статьяның 3 пунктында «һәм шушы закон белән расланган чыгымнарның гомуми күләменнән 3 проценттан да артмаска тиеш» сүзләрен төшереп калдырырга;

3) 23 статьяның 1 пунктындагы өченче абзацында «Россия Федерациясе субъектлары дәүләт хакимиятенең закон чыгару (вәкиллекле) һәм башкарма органнарын оештыруның гомуми принциплары турында» Татарстан Республикасы карамагындагы эшләр буенча Федераль законның 263 статьясындагы 2 һәм 5 пунктларында күрсәтелгән» сүзләрен «уртак карамактагы эшләр буенча «Россия Федерациясе субъектларында гавами хакимият оештыруның гомуми принциплары турында» 2021 елның 21 декабрендәге 414-ФЗ номерлы Федераль законның 44 статьясындагы 1 һәм 5 өлешләрендә күрсәтелгән» сүзләренә алмаштырырга;

4) 29 статьяда:

а) 10 пунктны түбәндәге редакциядә бәян итәргә:

«10. Татарстан Республикасы дәүләт кыйммәтле кәгазьләрен (муниципаль кыйммәтле кәгазьләрне) урнаштыру Татарстан Республикасы (муниципаль берәмлек) тарафыннан Татарстан Республикасының (муниципаль берәмлекнең) бурыч йөкләмәләре буенча кичектерелгән бурычлары булмаган очракта гамәлгә ашырыла.»;

б) түбәндәге эчтәлекле 101 пункт өстәргә:

«101. Татарстан Республикасы (муниципаль берәмлеге) тарафыннан Татарстан Республикасы дәүләт кыйммәтле кәгазьләре (муниципаль кыйммәтле кәгазьләр) урнаштырылган очракта, түләп бетерү вакытына мондый кыйммәтле кәгазьләрне урнаштыру бәясеннән чыгып саналган керем Россия Федерациясе Үзәк банкының Татарстан Республикасы дәүләт кыйммәтле кәгазьләрен (муниципаль кыйммәтле кәгазьләрне) урнаштыру турында карар кабул ителгән датага гамәлдә булган, 1 процент пунктка арттырылган төп ставкасыннан югарырак була алмый,моның өчен Татарстан Республикасында (муниципаль берәмлектә) урнаштыру датасына рейтинг гамәлләрендә катнаша торган, исемлекләре Россия Федерациясе Хөкүмәте тарафыннан билгеләнүче бер яисә берничә юридик заттан Россия Федерациясе Хөкүмәте билгели торган дәрәҗәдән ким булмаган кредит рейтингы булмаска тиеш.»;

в) 11 − 19 пунктларны үз көчен югалткан дип танырга;

5) 291 статьяның 5 пунктында  «, Россия Федерациясе Бюджет кодексының 103 статьясындагы 25 пункты һәм әлеге Кодексның 29 статьясындагы 16 пункты нигезләмәләрен исәпкә алып,» сүзләрен төшереп калдырырга;

6) 31 статьяның 7 пунктын үз көчен югалткан дип танырга;

7) 311 статьяның 5 – 7, 9 пунктларын үз көчен югалткан дип танырга;

8) 444 статьяның 3 пунктында:

а) өченче абзацта «муниципаль берәмлек бюджетында (җирле бюджетның җыелма бюджет язмасында) муниципаль берәмлекнең финанслашу максатларында субсидия бирелә торган чыгым йөкләмәләрен үтәүгә, аларның үтәлеше өчен кирәкле булган күләмдә, Татарстан Республикасы бюджетыннан бирү планлаштырыла торган субсидия күләмен дә кертеп, бюджет ассигнованиеләре булудан, шулай ук» сүзләрен төшереп калдырырга;

б) алтынчы һәм җиденче абзацларны үз көчен югалткан дип танырга;

9) 445 статьяның 3 пунктын үз көчен югалткан дип танырга;

10) 46 статьяның 1 пунктында «Россия Федерациясе субъектлары дәүләт хакимиятенең закон чыгару (вәкиллекле) һәм башкарма органнарын оештыруның гомуми принциплары турында» 1999 елның 6 октябрендәге 184-ФЗ номерлы Федераль закон» сүзләрен «Россия Федерациясе субъектларында гавами хакимият оештыруның гомуми принциплары турында» 2021 елның 21 декабрендәге 414-ФЗ номерлы Федераль закон» сүзләренә алмаштырырга;

11) 521 статьяның 5 пунктын үз көчен югалткан дип танырга;

12) 61 статьяның 4 пунктындагы унтугызынчы абзацны үз көчен югалткан дип танырга;

13) 78 статьяның 4 пунктында «казначылык түләүләрен башкару турында күрсәтмәләр (алга таба – күрсәтмәләр)» сүзләрен «күрсәтмәләр» сүзенә алмаштырырга;

14) 931 статьяда:

а) 2 пунктның 2 пунктчасын түбәндәге редакциядә бәян итәргә:

 «2) әлеге статьяның 4, 6 һәм 7 пунктлары нигезендә Татарстан Республикасы бюджетының бердәй счетына акчалар җәлеп итү һәм җәлеп ителгән акчаларны кире кайтару;»;

б) 5 пунктны үз көчен югалткан дип танырга;

в) 6 пунктны түбәндәге редакциядә бәян итәргә:

 «6. Татарстан Республикасы Финанс министрлыгы әлеге статьяның 4 пункты нигезендә җәлеп ителгән акчаларны элегрәк алар күчерелгән, шул исәптән җәлеп ителгән акчалар исәбенә операцияләр башкару максатларында, казначылык счетларына кире кайтаруны күрсәтелгән акчаларны алучыларның күрсәтмәләрен үтәүгә кабул иткән көннән соң килә торган икенче эш көненнән дә соңга калмыйча гамәлгә ашыра.»;

г) 7 пунктта  «5 һәм 6 пунктлары» сүзләрен «6 пункты» сүзләренә алмаштырырга.

**2 статья**

«Татарстан Республикасы Бюджет кодексына һәм «Татарстан Республикасы Бюджет кодексына үзгәрешләр кертү һәм Татарстан Республикасы бюджет законнары актларының аерым нигезләмәләренең үз көчләрен югалтуын тану турында» Татарстан Республикасы Законының 2 статьясына үзгәрешләр кертү хакында» 2019 елның 27 сентябрендәге 71-ТРЗ номерлы Татарстан Республикасы Законына(Татарстан Республикасы законнар җыелмасы, 2019, № 79 (I өлеш); 2020, № 94 (I өлеш); 2022, № 3 (I өлеш) түбәндәге үзгәрешләрне кертергә:

1) 1 статьяның 22 пунктында «33 һәм 34 статьяларны үз көчләрен югалткан дип танырга» сүзләрен «34 статьяны үз көчен югалткан дип танырга» сүзләренә алмаштырырга;

2) 3 статьяның 41 өлешен үз көчен югалткан дип танырга.

**3 статья**

Татарстан Республикасы Бюджет кодексының (Татарстан Дәүләт Советы Җыелма басмасы, 2004, № 4 – 5; 2005, № 6 (II өлеш), № 10 (I өлеш), № 12 (IV өлеш); 2006, № 6 (I өлеш), № 12 (I өлеш); 2007, № 8, № 10; 2008, № 8 (III өлеш), № 10 (I өлеш); 2009, № 7 – 8 (I өлеш), № 12 (I өлеш); 2010, № 7 (II өлеш), № 12 (I өлеш); 2011, № 8 (I өлеш), № 11 (I өлеш), № 11 (II өлеш); 2012, № 11 (I өлеш); 2013, № 7, № 10, № 11 (I өлеш); 2014, № 5, № 12 (III өлеш); 2015, № 7 (I өлеш); 2016, № 3, № 6 (III өлеш), № 9 (II өлеш); Татарстан Республикасы законнар җыелмасы, 2017, № 1 (I өлеш), № 76 (I өлеш); 2018, № 22 (I өлеш), № 78 (I өлеш); 2019, № 2 (I өлеш), № 19 (I өлеш), № 79 (I өлеш); 2020, № 51 (I өлеш), № 57 (I өлеш), № 77 (I өлеш), № 94 (I өлеш); 2021, № 20 (I өлеш), № 77 (I өлеш); 2022, № 3 (I өлеш), № 34 (I өлеш), № 49 (I өлеш), № 83 (I өлеш)  311.2 статьясындагы 3 пунктының, 321 статьясындагы 3 пунктының, 43 статьясындагы бишенче абзацының (федераль законнарда билгеләнгән очракларда) гамәлдә булуын 2023 елның 1 гыйнварыннан 2024 елның 1 гыйнварына кадәр туктатып торырга.

**4 статья**

1. Икътисадый вәзгыять начарлануның икътисад тармаклары үсешенә йогынтысын булдырмый калуга, коронавирус инфекциясе таралуны профилактикалауга һәм аннан килгән зыяннарны бетерүгә бәйле чараларны финанс белән тәэмин итү буенча чыгым йөкләмәләренә, шулай ук муниципаль берәмлекнең җирле администрациясе билгеләгән башка чыгым йөкләмәләренә 2024 елның 1 гыйнварына кадәр Татарстан Республикасы Бюджет кодексының 44 статьясындагы 3 пункты нигезләмәләре кагылмый дип билгеләргә.

2. 2023 елда Татарстан Республикасы бюджеты (җирле бюджет) кытлыгының күләме Татарстан Республикасы бюджеты турында Татарстан Республикасы законында (муниципаль берәмлек вәкиллекле органының җирле бюджет турындагы муниципаль хокукый актында) билгеләнгән Татарстан Республикасы бюджеты (җирле бюджет) кытлыгы күләменнән һәм Татарстан Республикасы Бюджет кодексының 24 статьясындагы 2 һәм 3 пунктларында билгеләнгән чикләүләрдән коронавирус инфекциясе таралуны профилактикалауга һәм аннан килгән зыяннарны бетерүгә, шулай ук Россия Федерациясендә мобилизация үткәрелүгә бәйле чараларны финанс белән тәэмин итү өчен җибәрелгән бюджет ассигнованиеләре суммасына артыграк булырга мөмкин дип билгеләргә.

3. 2023 елда Татарстан Республикасы дәүләт бурычының (муниципаль бурычның) күләме Татарстан Республикасы бюджеты турында Татарстан Республикасы законында (муниципаль берәмлек вәкиллекле органының җирле бюджет турындагы муниципаль хокукый актында) билгеләнгән Татарстан Республикасы дәүләт бурычының (муниципаль бурычның) югары чигеннән, шул исәптән эчке дәүләт хисаплашулары программасы күрсәткечләреннән, коронавирус инфекциясе таралуны профилактикалауга һәм аннан килгән зыяннарны бетерүгә бәйле чараларны финанс белән тәэмин итү өчен җибәрелгән бюджет ассигнованиеләре күләменнән югарырак булмаган суммага артыграк булырга мөмкин дип билгеләргә.

4. 2023 елда Татарстан Республикасы бюджетын (җирле бюджетны) үтәү барышында Татарстан Республикасы бюджетының (җирле бюджетның) җыелма бюджет язмасына үзгәрешләр кертү өчен Россия Федерациясе законнарында билгеләнгән нигезләргә өстәмә рәвештә, геосәяси һәм икътисадый вәзгыять начарлануның икътисад тармаклары үсешенә йогынтысын булдырмый калуга бәйле чараларны финанс белән тәэмин итүгә бюджет ассигнованиеләре, Татарстан Республикасы Министрлар Кабинеты (җирле администрация) тарафыннан билгеләнгән башка максатларга бюджет ассигнованиеләре яңадан бүленгән очракта, шулай ук Татарстан Республикасы бюджеты (җирле бюджет) кытлыгын финанслау чыганаклары төрләре арасында бюджет ассигнованиеләре яңадан бүленгән очракта, Татарстан Республикасы бюджетының (җирле бюджетның) җыелма бюджет язмасына, Татарстан Республикасы бюджеты турында Татарстан Республикасы законына (муниципаль берәмлек вәкиллекле органының җирле бюджет турындагы муниципаль хокукый актына) үзгәрешләр кертмичә генә, Татарстан Республикасы Министрлар Кабинеты (җирле администрация) карарлары нигезендә үзгәрешләр кертелергә мөмкин дип билгеләргә.

5. Җыелма бюджет язмасына әлеге статьяның 4 өлешендә билгеләнгән нигезләр буенча үзгәрешләр кертү Татарстан Республикасы бюджеты турында Татарстан Республикасы законында (муниципаль берәмлек вәкиллекле органының җирле бюджет турындагы муниципаль хокукый актында) расланган чыгымнарның гомуми күләмен арттырып гамәлгә ашырылырга мөмкин дип билгеләргә.

6. Татарстан Республикасы бюджеты турында Татарстан Республикасы законында (муниципаль берәмлек вәкиллекле органының җирле бюджет турындагы муниципаль хокукый актында) билгеләнгән Татарстан Республикасы бюджеты (җирле бюджет) кытлыгы күләме 2023 елда Татарстан Республикасы бюджеты (җирле бюджет) үтәлеше йомгаклары буенча геосәяси һәм икътисадый вәзгыять начарлануның икътисад тармаклары үсешенә йогынтысын булдырмый калуга бәйле чараларны финанс белән тәэмин итүгә юнәлдерелгән бюджет ассигнованиеләре суммасына арттырылырга мөмкин дип билгеләргә.

7. Әлеге статьяның 4 өлешендә, Татарстан Республикасы Бюджет кодексының 77 статьясындагы 3 һәм 32 пунктларында күрсәтелгән карарларга һәм Татарстан Республикасы Бюджет кодексының 77 статьясындагы 31 пунктында каралган нигезләргә таянып, Татарстан Республикасы бюджет системасы бюджетларыннан бирелә торган акчаларга һәм агымдагы финанс елына һәм план чорына тиешле бюджет турындагы законда (карарда) расланган бюджет ассигнованиеләре составында резервланган акчаларга 2024 елның 1 гыйнварына кадәр Татарстан Республикасы Бюджет кодексының 201.3 статьясындагы 2 пунктының беренче абзацы, 21 статьясындагы 2 пункты, 444 статьясындагы 4 пунктының бишенче абзацы, 445 статьясындагы 4 пунктының беренче абзацы һәм 42 пунктының беренче абзацы, 446 статьясындагы 10 пункты нигезләмәләре кагылмый дип билгеләргә.

**5 статья**

1. Әлеге Закон, үз көченә керүнең әлеге статьяда башка сроклары билгеләнгән нигезләмәләреннән тыш, рәсми басылып чыккан көненнән үз көченә керә.

2. Әлеге Законның 1 статьясындагы 1, 3, 10 һәм 13 пунктлары 2023 елның 1 гыйнварыннан үз көченә керә.

3. Татарстан Республикасы Бюджет кодексының 521 статьясы һәм 61 статьясындагы 4 пункты нигезләмәләре (әлеге Закон редакциясендә) Татарстан Республикасы бюджетын төзегәндә һәм раслаганда барлыкка килүче хокук мөнәсәбәтләренә 2023 елга, 2024 һәм 2025 еллар план чорына Татарстан Республикасы бюджетыннан башлап кагыла.

4. 2023 елда Татарстан Республикасы бюджет системасы бюджетларын үтәгәндә Татарстан Республикасы Бюджет кодексы нигезләмәләре «Россия Федерациясе Бюджет кодексына һәм Россия Федерациясенең аерым закон актларына үзгәрешләр кертү, Россия Федерациясе Бюджет кодексы аерым нигезләмәләренең гамәлдә булуын туктатып тору, Россия Федерациясе закон актлары аерым нигезләмәләренең үз көчен югалтуын тану һәм 2023 елда Россия Федерациясе бюджет системасы бюджетларын үтәү үзенчәлекләрен билгеләү турында» 2022 елның 21 ноябрендәге 448-ФЗ номерлы Федераль закон нигезләмәләрен исәпкә алып кулланыла.

Татарстан Республикасы

Президенты Р.Н. Миңнеханов

Казан, Кремль

2022 ел, 26 декабрь

№ 103-ТРЗ